সাইফুল ইসলাম শ্রীমঙ্গল : মৌলভীবাজারের শ্রীমঙ্গল উপজেলার রামনগর এলাকার মনিপুরী পাড়ায় এক যুবতী গলায় ফাঁস লাগিয়ে আতœহত্যার খবর পাওয়া গেছে।  জানাযায়: ২৭ জুন সোমবার রাতে রুবী দেবী সিংহ (২২) খাওয়া দাওয়া করে তাহার রুমে ঘুমাতে যায়।সকালে তাহার রুমের দরজা বন্ধ থাকলে তাহার পিতা চাঁন মনি সিংহ তার কোন  সাড়া শব্দ না পেয়ে তার রুমের দরজা ভেঙ্গে দেখতে পায় বসত ঘরের সিলিং ফ্যানের সঙ্গে তার লাশ ঝুলে আছে।   নিহতের বাবা চাঁনমনি সিংহ বলেন, আমি সিলিং ফ্যান থেকে তার লাশ নামিয়ে শ্রীমঙ্গল উপজেলা হাসপাতালে নেওয়া হলে ডাক্তার তাকে মৃত ঘোষনা করে।  শ্রীমঙ্গল থানার উপ-পরিদর্শক (এস আই) মো মনিরুজ্জামান বলেন,ময়না তদন্তের রির্পোট পাওয়া না গেলে কোন কিছু বুঝা যাবে না।  নিহত রুবী দেবীর লাশ মৌলভীবাজার সদর হাসপাতাল মর্গে প্রেরন করা হয়েছে।